
ΤΕΥΧΟΣ ΔΕΥΤΕΡΟ 


Αρ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης, συμπλήρωσης και κωδι¬ 
κοποίησης των διατάξεων του οργανισμού του 
κοινωφελούς ιδρύματος με την επωνυμία «ΜΟΥ¬ 
ΣΕΙΟ ΝΙΚΟΥ ΚΑΖΑΝΤΖΑΚΗ» που κυρώθηκε με 
το από 18-2-1984 π.δ/γμα (ΦΕΚ 114Β) και τρο¬ 
ποποιήθηκε με τα από 16-3-1993 (ΦΕΚ 219 Β'), 
27-3-1997 (ΦΕΚ391 Β')και9-11-2006(ΦΕΚ1741 Β') 
π.δ/γματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) Της αριθμ. 1588/17-3-1983 πράξης 
του συμβολαιογράφου Αθηνών Ανδρέα Μπρουλιδάκη 
με την οποία ο Γεώργιος Αντ. Ανεμογιάννης συνέστησε 
κοινωφελές Ίδρυμα με την επωνυμία «ΜΟΥΣΕΙΟ ΝΙΚΟΥ 
ΚΑΖΑΝΤΖΑΚΗ», β) του από 18-2-1984 π.δ/τος (ΦΕΚ 
114Β ) με το οποίο εγκρίθηκε η σύστασή του ιδρύματος 
και κυρώθηκε ο Οργανισμός του, ο οποίος τροποποιή¬ 
θηκε μετά από 16-3-1993 (ΦΕΚ 219 Β') και 27-3-1997 
(ΦΕΚ 391 Β') π.δ/τα, γ) της αριθμ. 13677/6-7-2005 πρά¬ 
ξης της συμβολαιογράφου Αθηνών Σοφίας Βελέντζα, με 
την οποία ο ιδρυτής τροποποίησε τον Οργανισμό του 
Ιδρύματος που εγκρίθηκε με το από 9-11-2006 π.δ/γμα 
(ΦΕΚ 1741 Β'), δ) των άρθρων 51 και 52 του ν. 4182/2013 
(ΦΕΚ 185 Α') καιε) των άρθρων 108 και 110 του Αστικού 
Κώδικα. 

2. Την αριθμ. 124/22-4-2015 απόφαση του Διοικητικού 
Συμβουλίου του Ιδρύματος και το αριθμ. 104/18-12-2015 
έγγραφό του καθώς και το αριθμ. 604/4-6-2015 έγγραφο 
τηςΔ/νσης Κοινωφελών Περιουσιών της Αποκεντρωμέ¬ 
νης Διοίκησης Κρήτης. 

3. Το αριθμ. 185/2009 π.δ/γμα (ΦΕΚ 213 Α') σχετικά με 
την ανασύσταση του Υπουργείου Οικονομικών. 

4. Το αριθμ. 111 /2014 π.δ/γμα (ΦΕΚ 178 Α) Οργανισμός 
του Υπουργείου Οικονομικών. 

5. Το αριθμ. 70/22-9-2015 π.δ/γμα (ΦΕΚ 114 Α') σχετι¬ 
κά με την ανασύσταση του Υπουργείου Πολιτισμού και 
Αθλητισμού. 

6. Το αριθμ 125/5-11-2016 π.δ/γμα (ΦΕΚ 210 Α') περί 
διορισμού Υπουργών, Αναπληρωτών Υπουργών και 
Υφυπουργών. 

7. Την αριθμ. ΥΠΟΙΚ 0010218 ΕΞ 2016/15-11-2016 (ΦΕΚ 


3696 Β') απόφαση του Πρωθυπουργού και του Υπουρ¬ 
γού Οικονομικών σχετικά με την ανάθεση αρμοδιοτήτων 
στην Υφυπουργό Οικονομικών Αικατερίνη Παπανάτσιου. 

Με πρόταση της Υφυπουργού Οικονομικών και του 
Υπουργού Πολιτισμού και Αθλητισμού, αποφασίζουμε, 

Άρθρο μόνο 

Εγκρίνουμε την τροποποίηση, συμπλήρωση και κωδι¬ 
κοποίηση των παρακάτω διατάξεων του οργανισμού του 
κοινωφελούς Ιδρύματος με την επωνυμία «ΜΟΥΣΕΙΟ ΝΙ¬ 
ΚΟΥ ΚΑΖΑΝΤΖΑΚΗ» σύμφωνα την αριθμ. 124/22-4-2015 
απόφαση του Διοικητικού Συμβουλίου του Ιδρύματος, 
και τις οίκοθεν παρατηρήσεις μας. 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 

ιδρύματος με την επωνυμία «ΜΟΥΣΕΙΟ ΝΙΚΟΥ 

ΚΑΖΑΝΤΖΑΚΗ» 

Άρθρο 1. 

Μορφή - Επωνυμία - Έδρα - Σφραγίδα 

Ι.Το κοινωφελές ίδρυμα με την επωνυμία «ΜΟΥΣΕΙΟ 
ΝΙΚΟΥ ΚΑΖΑΝΤΖΑΚΗ» που συστήθηκε από τον Γεώργιο 
Αντ. Ανεμογιάννη, με την αριθμ. 1588/17-3-1983 πράξη 
του Συμβολαιογράφου της Αθήνας Ανδρέα Εμμ. Μπρου- 
λιδάκη, αποτελεί Νομικό Πρόσωπο Ιδιωτικού Δικαίου 
και διέπεται από τις διατάξεις της ανωτέρω συστατικής 
πράξης, του παρόντος οργανισμού, του ν. 4182/2013 
όπως κάθε φορά ισχύει ο νόμος αυτός και των διαταγ¬ 
μάτων που θα εκδοθούν σε εκτέλεση του νόμου τούτου. 

2. Έδρα του ιδρύματος είναι ο οικισμός Μυρτιάς (Βαρ¬ 
βάρων) του Δήμου Αρχανών - Αστερουσίων του νομού 
Ηρακλείου. 

3. Το ίδρυμα φέρει στρογγυλή σφραγίδα, εντός της 
οποίας αποτυπώνεται η κεφαλή του Νίκου Καζαντζάκη και 
περιμετρικά η φράση "Μουσείο Νίκου Καζαντζάκη 1983". 

Άρθρο 2 

Σκοπός 

1. Σκοπός του Ιδρύματος είναι η διαφύλαξη και προ¬ 
βολή του έργου και της μνήμης του Νίκου Καζαντζάκη, 
σε πανελλήνια, πανεθνική και σε παγκόσμια κλίμακα, 
και η προβολή γενικά του Ελληνικού Πνεύματος, της 
πολιτιστικής παράδοσης και των αξιών του Ελληνισμού. 

2. Στην έδρα του Ιδρύματος λειτουργεί Μόνιμη Έκθε- 

ση, όπου εκτίθενται τεκμήρια, που σχετίζονται άμεσα ή 
έμμεσα με το έργο και τη ζωή του Νίκου Καζαντζάκη. 
Ακόμη, λειτουργούν αίθουσα διαλέξεων, σεμιναρίων και 
προβολών, εκθετήριο-πωλητήριο ενθυμημάτων, καθώς 
και μικρό κυλικείο για τους επισκέπτες του Μουσείου. 
Στους παραπάνω χώρους, αλλά και σε άλλους κατάλ¬ 
ληλους, είτε στην Ελλάδα είτε στο εξωτερικό, και πάντα 
για την επίτευξη των σκοπών του το Ίδρυμα α) θα διορ- 
γανώνει σεμινάρια, διαλέξεις, εκθέσεις και άλλες εκδη¬ 
λώσεις σχετικές με την ζωή και το έργο του συγγραφέα, 
β) θα οργανώνει συναυλίες, θεατρικές παραστάσεις και 
άλλες εκδηλώσεις, γ) θα προκηρύσσει διαγωνισμούς με 
έπαθλα και βραβεία για τη συγγραφή μελετών ή γενικά 
τη δημιουργία έργων σχετικών με τον Νίκο Καζαντζάκη, 
δ) θα προωθεί την υποστήριξη της έρευνας πάνω στο 
έργο του Νίκου Καζαντζάκη, μέσω της Βιβλιοθήκης που 
λειτουργεί στην έδρα του Ιδρύματος, ε) θα σχεδιάζει 
και θα υλοποιεί εκπαιδευτικά προγράμματα για παιδιά 
και ενήλικες, στ) θα παρέχει υλικό και υποστήριξη σε 
εκδηλώσεις ή δράσεις άλλων φορέων της ημεδαπής ή 
αλλοδαπής, ζ) θα συνεργάζεται και θα συμμετέχει σε δί¬ 
κτυα με φορείς συναφούς αποστολής ή αντικειμένου της 
ημεδαπής ή της αλλοδαπής, η) θα υλοποιεί έργα και προ¬ 
γράμματα (ερευνητικά, αναπτυξιακά, κ.ά.), με ίδια μέσα ή 
μέσω συνεργασιών, προγραμματικών συμβάσεων κ.λπ. 
θ) θα παραχωρεί τους χώρους του για εκδηλώσεις σημα¬ 
ντικού πνευματικού περιεχομένου, που να αναφέρονται 
σε άλλους συγγραφείς ή άλλες εκφάνσεις της τέχνης 
υψηλού περιεχομένου, ι) θα αναπτύσσει εκδοτική δρα¬ 
στηριότητα, σε συνεργασία πάντα με τους κατέχοντεςτα 
πνευματικά δικαιώματα, ια) θα δεξιώνεται και θα υποδέ¬ 
χεται τους επισκέπτες του Μουσείου στους χώρους του. 

Άρθρο 3 

Περιουσία του ιδρύματος - Πόροι τούτου 

1. Η περιουσία του Ιδρύματος περιλαμβάνει: 

α) Το Αρχείο Καζαντζάκη, δηλαδή το σύνολο των βιβλί¬ 
ων, χειρογράφων, κειμηλίων, έργων τέχνης, δημοσιευμά¬ 
των, επιστολών, οπτικοακουστικού και λοιπού αρχειακού 
υλικού και αντικειμένων, που είτε έχει δωρίσει ο ιδρυτής 
του Μουσείου και περιλαμβάνονται στην κατάσταση 
που είχε συνταχθεί κατά τη δωρεά τους, είτε δωρήθηκαν 
ή αγοράστηκαν εκ των υστέρων από το Μουσείο και 
περιλαμβάνονται στη σχετική κατάσταση που τηρείται 
σήμερα στο Μουσείο ή πρόκειται να αποκτηθούν. 

β) Το Αρχείο Ανεμογιάννη, το οποίο περιήλθε στο Ίδρυ¬ 
μα με ιδιόγραφη διαθήκη (κωδίκελλο) του σκηνογρά- 
φου-ενδυματολόγου και ιδρυτή του Μουσείου Γιώργου 
Ανεμογιάννη και περιλαμβάνει το σύνολο των θεατρικών 
μελετών πεντακοσίων και πλέον παραστάσεων, σχεδίων 
και τρισδιάστατων μακετών σκηνικών και κοστουμιών, 
δημοσιευμάτωνΤύπου, φωτογραφικού υλικού, αλληλο¬ 
γραφίας, εγγράφων, σημειωματάριων, βιβλίων, προσω¬ 
πικών αντικειμένων κ.ά. 

γ) Το σύνολο των επίπλων, σκευών, ηλεκτρονικού και 
λοιπού εξοπλισμού, που περιλαμβάνονται στην κατά¬ 
σταση που συνέταξε το Δ.Σ. του Μουσείου. Οι παρα¬ 
πάνω καταστάσεις θα επικαιροποιούνται κατ' έτος, με 
απόφαση και καταγραφή από το Δ.Σ. είτε των νέων απο- 


κτημάτων, είτε με τη διαγραφή των κατεστραμμένων ή 
απολεσθέντων. 

δ) Διώροφο ακίνητο που στεγάζει το Μουσείο και βρί¬ 
σκεται στην πλατεία του χωριού Μυρτιά, ανεγέρθη σε 
οικόπεδο έκτασης 182,4 τ.μ., έχει συνολική επιφάνεια 
239 τ.μ. και καλυπτόμενη επιφάνεια Ί12 τ.μ. Αποτελεί- 
ται από ισόγειο και πρώτο όροφο που λειτουργούν ως 
εκθεσιακοί χώροι, ενώ διαθέτει και 30 τ.μ. βοηθητικούς 
χώρους και χώρους υγιεινής στο υπόγειο. Μεταβιβάσθη¬ 
κε στο ίδρυμα από την τότε κοινότητα Βαρβάρων με την 
αριθμ. 20879/1984 συμβολαιογραφική πράξη δωρεάς 
του συμβολαιογράφου Ηρακλείου Γεωργίου Σμυρνάκη, 
σε εκτέλεση της θέλησης του ιδρυτή του Μουσείου, ο 
οποίος το είχε δωρίσει για το σκοπό αυτό, με την αριθμ. 
52495/25-7-1977 συμβολαιογραφική πράξη δωρεάς του 
Ηρακλείου Ζαχ. Βαγιάκη, στην κοινότητα Βαρβάρων. 

ε) Διώροφο ακίνητο που ανεγέρθη σε 3 όμορα οικόπεδα 
(συνολικής έκτασης 242,46 τ.μ.) τα οποία αποκτήθηκαν 
με αγορά με τα υπ' αρίθμ. 25686/1987, 26072/1988 και 
14141/2000 συμβόλαια των συμβολαιογράφων Ηρακλεί¬ 
ου Γεωργίου Σμυρνάκη και Κωνσταντινίας Σταυρακάκη 
αντίστοιχα. Έχει συνολική επιφάνεια 298,61 τ.μ. και καλυ¬ 
πτόμενη επιφάνεια 183,51 τ.μ.. Αποτελείται από ισόγειο, 
όπου βρίσκεται η αίθουσα εκδηλώσεων του Ιδρύματος 
και χώροι υγιεινής, ενώ στον πρώτο όροφο στεγάζονται 
τα γραφεία του ιδρύματος. Η ανέγερση του κτιρίου πραγ¬ 
ματοποιήθηκε με δωρεά του Ιδρύματος Σταύρος Νιάρχος. 

στ) Ένα αγροτεμάχιο εκτάσεως 16.500 τ.μ., στη 
θέση «Χουσείν Κεφάλι» της Κτηματικής Περιφέρειας 
Δήμου Χερσονήσου (αριθμός ταυτότητας ακινήτου: 
01021812678). Μεταβιβάσθηκε στο ίδρυμα από τον 
Γεώργιο Ανεμογιάννη με την αριθμ. 18.823/1986 συμ¬ 
βολαιογραφική πράξη δωρεάς της συμβολαιογράφου 
Ηρακλείου Καλλιόπης Δοκουμετζίδου - Παπαδάκη. 

ζ) Ένα αγροτεμάχιο εκτάσεως 34.060 τ.μ., στη θέση 
«Τσικαλοχώματα» της Κτηματικής Περιφέρειας Δήμου 
Αρχανών-Αστερουσίων (αριθμός ταυτότητας ακινήτου: 
01021812660). Μεταβιβάσθηκε στο ίδρυμα από τον 
Γεώργιο Ανεμογιάννη με την αριθμ. 18.823/1986 συμ¬ 
βολαιογραφική πράξη δωρεάς της συμβολαιογράφου 
Ηρακλείου Καλλιόπης Δοκουμετζίδου - Παπαδάκη. 

η) Ό,τι άλλο περιουσιακό, άυλο ή υλικό στοιχείο θα 
αποκτά το ίδρυμα και θα καταγράφεται στο περιουσι- 
ολόγιό του. 

2. Πόρους του ιδρύματος αποτελούν: 
α) Οι χρηματοδοτήσεις, χορηγίες, οικονομικές ενισχύ¬ 
σεις ή συνδρομές, δωρεές, κληροδοσίες και κληρονομιές 
από οποιοδήποτε φυσικό ή νομικό πρόσωπο. 

β) Έσοδα από τα εισιτήρια του Μουσείου και από πω- 
λήσεις ελληνικών και ξένων εκδόσεων του Μουσείου ή 
άλλων Ιδρυμάτων, καθώς και αναμνηστικών και λοιπών 
επιλεγμένων αντικειμένων, εντός ή εκτός του χώρου του 
Μουσείου ή μέσω ηλεκτρονικού Πωλητηρίου. 

γ) Έσοδα από τις εκμεταλλεύσεις του κυλικείου του 
Μουσείου. 

δ) Έσοδα από υλοποίηση εκπαιδευτικών προγραμμά¬ 
των, σεμιναρίων, εργαστηρίων και γενικά παροχή υπη¬ 
ρεσιών πολιτιστικής εκπαίδευσης ανηλίκων ή ενηλίκων. 

ε) Έσοδα από εκδηλώσεις πνευματικού και καλλιτε¬ 
χνικού περιεχομένου. 

στ) Έσοδα από εκμετάλλευση και αξιοποίηση της πε¬ 
ριουσίας του Ιδρύματος. 

ζ) Έσοδα γενικά απ' όλες τις επιτρεπτές και συμβατές 
προςτη φύση και τους σκοπούς του Ιδρύματος δραστη¬ 
ριότητες. 

Άρθρο 4 
Διοίκηση 

1. Το Ίδρυμα διοικείται από 7 μελές Διοικητικό Συμ¬ 
βούλιο και αποτελείται από τους: 

α)Τον εκάστοτε Δήμαρχο του Δήμου Αρχανών - Αστε- 
ρουσίων, και σε περίπτωση αλλαγής της δημοτικής χω¬ 
ροταξίας τον εκάστοτε Δήμαρχο του Δήμου στον οποίο 
θα υπάγεται η Μυρτιά (Βαρβάροι), 
β) τον εκάστοτε Πρόεδρο του Τοπικού Συμβουλίου του 
δημοτικού διαμερίσματος Μυρτιάς (Βαρβάρων), 
γ) ένα μέλος που θα ορίζεται από τον Περιφερειάρχη 
Κρήτης, 

δ) ένα μέλοςτου διδακτικού προσωπικού του Πανεπι¬ 
στημίου Κρήτης οριζόμενο από τον εκάστοτε Πρύτανη 
του Πανεπιστημίου Κρήτης, 
ε) έναν εκπαιδευτικό Πρωτοβάθμιας ή Δευτεροβάθ¬ 
μιας Εκπαίδευσης που υπηρετεί στον Δήμο Αρχανών- 
Αστερουσίων και 

στ) δύο προσωπικότητες που κρίνεται ότι μπορούν να 
βοηθήσουν στο έργο του Μουσείου. 

Τα μέλη των περιπτώσεων (ε) και (στ), θα επιλέγονται 
από το Δημοτικό Συμβούλιο του Δήμου Αρχανών - Αστε- 
ρουσίων. 

Η θητεία των μελών του Διοικητικού Συμβουλίου είναι 
5ετής και μπορεί να ανανεωθεί για μία μόνο φορά, πλην 
των περιπτώσεων (α) και (β) για τα οποία η θητεία τους 
διαρκεί όσο χρόνο κατέχουν το αξίωμα τους στο Δήμο. 

2. Τρεις μήνες πριν από τη λήξη της θητείας του Διοι¬ 
κητικού Συμβουλίου, ο Πρόεδρός του ενημερώνει τους 
Περιφερειάρχη Κρήτης και Πρύτανη του Πανεπιστημίου 
Κρήτης για τη λήξη της θητείας και την ανάγκη πλήρω¬ 
σης των θέσεων των μελών του Δ.Σ. που ορίζονται από 
αυτούς. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται από τους αντίστοι¬ 
χους φορείς από τους οποίους προτάθηκαν, σύμφωνα 
με τις διατάξεις της συστατικής πράξης και του άρθρου 
19 του ν. 4182/2013. 

4. Το Διοικητικό Συμβούλιο εκλέγει, μεταξύ των μελών 
του, τον Πρόεδρο, τον Αντιπρόεδρο,τον Γενικό Γραμμα¬ 
τέα και τον Ταμία, η θητεία των οποίων διαρκεί όσο και 
η θητεία τους στο Διοικητικό Συμβούλιο. 

5. Το Διοικητικό Συμβούλιο ευρίσκεται σε απαρτία, 
όταν παρευρίσκονται στις συνεδριάσεις του τέσσερα (4) 
τουλάχιστον μέλη του ανάμεσά τους και ο Πρόεδρος, ο 
οποίος σε περίπτωση σοβαρού κωλύματος αντικαθίστα¬ 
ται από τον Αντιπρόεδρο. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

7. Το Διοικητικό Συμβούλιο συνέρχεται σε συνεδρίαση 


τακτικά μεν μια φορά κάθε δίμηνο και έκτακτα όταν ο 
Πρόεδρος ή τρία τουλάχιστον μέλη του το ζητήσουν με 
γραπτή αίτησή του(ς) προςτον Πρόεδρο, πάντοτε όμως 
έπειτα από πρόσκληση του Προέδρου. Οι ημερομηνίες 
των τακτικών συνεδριάσεων ορίζονται από το ίδιο το 
Διοικητικό Συμβούλιο κατά την πρώτη του συνεδρίαση. 
Ολες οι προσκλήσεις τακτικών συνεδριάσεων θα γίνο¬ 
νται με ηλεκτρονικό ταχυδρομείο ή με οποιονδήποτε 
άλλο πρόσφορο τρόπο προ πέντε τουλάχιστον ημερών. 
Στις προσκλήσεις θα αναγράφονται τα θέματα της ημε¬ 
ρήσιας διατάξεως. Οι συνεδριάσεις του Διοικητικού Συμ¬ 
βουλίου μπορούν να γίνονται με συνδιάλεξη εξ αποστά- 
σεως μέσω ηλεκτρονικού συστήματος τηλεδιάσκεψης. 

8. Σε περίπτωση που κάποιο μέλος του Διοικητικού 
Συμβουλίου, απουσιάζει αδικαιολόγητα από τρεις (3) 
συνεχείς τακτικές συνεδριάσεις, θεωρείται ότι έχει πα¬ 
ραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου". 

9. Για τις συνεδριάσεις του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
τα υπογράφουν ο Πρόεδρος ο Γραμματέας και όλα τα 
μέλη, που πήραν μέρος στη συνεδρίαση. 

10. Η ιδιότητα του μέλους του Διοικητικού Συμβουλίου 
είναι τιμητική. Τα μέλη δεν παίρνουν καμιά αμοιβή για τη 
συμμετοχή τους στις συνεδριάσεις του Διοικητικού Συμ¬ 
βουλίου. Είναι όμως δυνατόν να καταβάλλονται σε αυτούς 
τα πραγματικά έξοδα για εγκεκριμένες από το Διοικητικό 
Συμβούλιο δραστηριότητές τους για τους σκοπούς του 
Ιδρύματος, καθώς και δαπάνες για την προσέλευση στην 
έδρα του Ιδρύματος για τις συνεδριάσεις μελών του Διοι¬ 
κητικού Συμβουλίου που διαμένουν εκτός Κρήτης. 

Άρθρο 5. 

Αρμοδιότητες Διοικητικού Συμβουλίου 

1 .Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για 
κάθε θέμα που αφορά τη διοίκηση και τη λειτουργία του, 
τη διάθεση των πόρων αυτού, καθώς και για κάθε ενέρ¬ 
γεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ν. 4182/2013 
και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου, καθώς και των λοιπών 
σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις του άρθρου 59 του ν. 4182/2013. Μαζί με τον 
απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη και παύση του αναγκαί¬ 
ου για τη λειτουργία του Μουσείου προσωπικού, με την 
προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαι¬ 
ώματα, τις υποχρεώσεις και τα ειδικότερα καθήκοντα 
του παραπάνω προσωπικού, καθώς και την αμοιβή του. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποδέχεται χρηματοδοτήσεις, δωρεές, εισφορές, συν¬ 
δρομές, κληρονομιές και άλλες προσφορές υπέρτου Ιδρύ¬ 
ματος ή τις απορρίπτει με αιτιολογημένη απόφασή του. 

ε) Ανακηρύσσει δωρητές ή ευεργέτες φυσικά ή νομικά 
πρόσωπα, που με την υλική ή ηθική βοήθεια και συμπα¬ 
ράστασή τους συντελούν στην προαγωγή των σκοπών 
και του έργου του Ιδρύματος. 

3. Το Διοικητικό Συμβούλιο μπορεί με απόφασή του 
να μεταβιβάσει εξουσίες και δικαιώματά του ή να ορίσει 
αρμοδιότητες σε ένα ή περισσότερα μέλη του ή υπαλ¬ 
λήλους του Ιδρύματος ή σε επιτροπές για την εκτέλεση 
καθορισμένων δραστηριοτήτων ή ευθυνών ή συγκε¬ 
κριμένου έργου. 

4. Το Διοικητικό Συμβούλιο συντάσσει και τροποποιεί, 
ανάλογα με τις εκάστοτε ανάγκες του Ιδρύματος κανονι¬ 
σμό λειτουργίας του Μουσείου, ο οποίος εγκρίνεται από 
τον Υπουργό Πολιτισμού και Αθλητισμού. 

5. Η δικαστική και εξώδικη εκπροσώπηση του Ιδρύμα¬ 
τος ανήκει στον Πρόεδρο του Διοικητικού Συμβουλίου. 
Έτσι, ο Πρόεδρος μπορεί να ασκεί αγωγές και να προβαί¬ 
νει σε άλλα ένδικα βοηθήματα, να υποβάλλει μηνύσεις 
και εγκλήσεις, να παρίσταται ως πολιτικός ενάγων, να 
δίδει όρκους και γενικά να ενεργεί κάθε πράξη εκπρο- 
σωπήσεως, σύμφωνα με ειδικές εξουσιοδοτήσεις και 
εντολές του Διοικητικού Συμβουλίου. 

6.0 Πρόεδροςτου ιδρύματος εκπροσωπεί τούτο ενώ¬ 
πιον οποιοσδήποτε Αρχής, υπογράφει τα έγγραφα του 
ιδρύματος και τα εντάλματα πληρωμής και εποπτεύει την 
κανονική και εύρυθμη λειτουργία του ιδρύματος, για την 
ευόδωση των σκοπών του. Όταν απουσιάζει ή κωλύεται 
αναπληρώνεται από τον Αντιπρόεδρο του ιδρύματος ή 
άλλο μέλος του Διοικητικού Συμβουλίου που ορίζεται 
με απόφαση αυτού. 

7. Ο Γραμματέας του ιδρύματος φέρει την ευθύνη για 
την τήρηση των πρακτικών των συνεδριάσεων του Δι¬ 
οικητικού Συμβουλίου, συνυπογράφει με τον Πρόεδρο 
κάθε συντασσόμενο πρακτικό του Διοικητικού Συμβου¬ 
λίου και φυλάσσει την σφραγίδα του ιδρύματος. Εκτελεί 
δε γραφική εργασία, αν δεν υπάρχει προς τούτο υπάλ¬ 
ληλος. Όταν απουσιάζει ή κωλύεται αναπληρώνεται από 
άλλο μέλος του Διοικητικού Συμβουλίου που ορίζεται με 
απόφαση αυτού. 

8.0 Ταμίας του ιδρύματος εισπράττει κάθε έσοδο του 
ιδρύματος, επί τη βάσει αριθμημένων διπλοτύπων απο¬ 
δείξεων, ενεργεί τις πληρωμές του ιδρύματος με αντί¬ 
στοιχα εντάλματα και τηρεί και φυλάσσει τα λογιστικά 
βιβλία του ιδρύματος, αν δεν υπάρχει προς τούτο υπάλ¬ 
ληλος. Όταν απουσιάζει ή κωλύεται αναπληρώνεται από 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 6 

Οικονομική Διαχείριση 

1. Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου 
και λήγει την 31 η Δεκεμβρίου του ίδιου έτους. 


2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων και εξόδων, που κα¬ 
ταρτίζονται σύμφωνα με τις διατάξεις του άρθρου 59 
του ν. 4182/2013. 

Άρθρο 7 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου εισερχομένων και εξερχομέ- 
νων εγγράφων. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο πάγιων στοιχείων εξοπλισμού. 

ε) Φάκελο οικονομικών στοιχείων κάθε έτους. 

στ) Κατάλογο εκθεμάτων και αρχειακού υλικού. 

ζ) Βιβλίο χρηματικών βραβείων. 

η) Στελέχη αριθμημένων κατά αύξοντα αριθμό διπλο¬ 
τύπων αποδείξεων είσπραξης και ενταλμάτων πληρω¬ 
μής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισηςτης περιουσίας 
του ιδρύματος και της εκτέλεσης των σκοπών του, καθώς 
και την ηλεκτρονική τήρησή τους. 

Άρθρο 8 

Τροποποίηση Οργανισμού του Ιδρύματος 

Ο παρών Οργανισμός μπορεί να συμπληρωθεί ή να 
τροποποιηθεί ύστερα από πρόταση του Διοικητικού 
Συμβουλίου του Ιδρύματος (η οποία λαμβάνεται κατά 
πλειοψηφία), κατά τις διατάξεις του ν. 4182/2013, και 
με τη συναίνεση του Δημοτικού Συμβουλίου του Δήμου 
Αρχανών-Αστερουσίων. 

Άρθρο 9 

Διάλυση του Ιδρύματος - Τύχη περιουσίας αυτού 

Ι.Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, η περιουσία του περιέχεται στο Δήμο Αρχα¬ 
νών-Αστερουσίων ως κεφάλαιο αυτοτελούς διαχείρισης 
για να χρησιμοποιηθεί για τον ίδιο σκοπό (άρθρο 2 του 
παρόντος). 

Στον Υπουργό Οικονομικών αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 28 Ιουλίου 2017 

